Кристиан Елер: „САЩ нямат друг партньор, сравним с Европа“ : Chronicle.bg
chronicle.bgBookclubКоментарАвио Кристиан Елер: „САЩ нямат друг партньор, сравним с Европа“ 28 март, 2014 10:00 | от chronicle.bg
Партньорството между ЕС и САЩ имаше своите проблеми в последно време, като скандалът с масовото следене онлайн повдигна много въпроси. Кризата в Украйна обаче напомни за нуждата от сътрудничество за преодоляването на потенциални проблеми и заплахи. В деня, в който се провежда срещата на високо равнище между ЕС и САЩ в Брюксел, председателят на делегацията на ЕП за връзки със САЩ Кристиан Елер (ЕНП, Германия) ни увери, че отношенията са все още здрави.
Какво означава кризата в Украйна за отношенията между ЕС и САЩ? Как можем да работим заедно, за да отговорим на действията на Русия?
Срещата на високо равнище се провежда на фона на трагични събития, но в същото време укрепва увереността, че двете страни могат да си сътрудничат, за да защитят международното право и идеята за демокрация. Успокояващо е да знаем, че ще действаме съвместно, ако се стигне до завръщане към Студената война.
САЩ от дълго време се опитват да поставят Азия във фокуса на своята външна политика. Какво означава това за ЕС?
Не само Америка, но и Европейският съюз гледа към Азия, тъй като този континент придобива по-голяма икономическа и политическа тежест. Но ако нещо се обърка, САЩ нямат там такъв партньор, който да е сравним с нас. Трябва да помним, че това не е съперничество в детска градина. Става дума за същината на въпроса – кой е истинският надежден съюзник.
Какво очаквате от срещата тази седмица? Вървят ли преговорите за споразумението за свободна търговия?
Преговорите вървят по план. Ние се надявахме, че ще има по-съществени предложения в последните етапи от гледна точка на намаления на митата, дори свеждането им до нула.
Но това е част от преговорите. Трябва да имаме предвид каква е крайната цел – подготовката на споразумение за свободна търговия. Очаквам с нетърпение следващите преговори.
Кристиан Елер: „САЩ нямат друг партньор, сравним с Европа“